Η **Μαίρη Σουκαλοπούλου** είναι διδάκτωρ στο τμήμα Φιλολογίας του ΑΠΘ με θέμα «Η Όψη στην Ελληνική ως πρώτη και δεύτερη γλώσσα: πειραματική διερεύνηση και εφαρμογές για τη διδακτική πρακτική». Κατά τις μεταπτυχιακές της σπουδές, οι οποίες αφορούσαν την Υποβοηθούμενη Διδασκαλία Γλώσσας από Ηλεκτρονική Υπολογιστή (Computer Assisted Language Learning, Faculty of Education, University of Manchester) οργάνωσε τον σχεδιασμό ενός ιστοχώρου για τη διδασκαλία αναγνωστικών στρατηγικών σε αρχάριους σπουδαστές της Ελληνικής ως ξένης γλώσσας.

Είναι εν ενεργεία Εκπαιδευτικός της Πρωτοβάθμιας Εκπαίδευσης (διορισμός: 2008) και υποψήφια μεταδιδάκτωρ του τομέα Γλωσσολογίας, του τμήματος Φιλολογίας του Αριστοτελείου Πανεπιστημίου Θεσσαλονίκης (ΑΠΘ) στο πεδίο της διδασκαλία όψεων της γραμματικής στην Ελληνική ως πρώτη και ως δεύτερη/ξένη γλώσσα.

Έχει διατελέσει διδάσκουσα στο Πανεπιστήμιο Δυτικής Μακεδονίας, στο Παιδαγωγικό Τμήμα Δημοτικής Εκπαίδευσης για το μάθημα «Η Ελληνική Γλώσσα και η Γραμματική της» και στο Τμήμα Ψυχολογίας για το μάθημα «Ψυχογλωσσολογία».

Είναι μέλος του μητρώου ερευνητών του Ινστιτούτου Ελληνικής Γλώσσας του Πανεπιστημιακού Κέντρου Έρευνας και Καινοτομίας «ΤΗΜΕΝΟΣ» του Πανεπιστημίου Δυτικής Μακεδονίας και έχει συμμετάσχει ως διδάσκουσα στο Επιμορφωτικό Πρόγραμμα «Διδασκαλία της Ελληνικής ως δεύτερη/ξένη γλώσσα σε σχολεία της ελληνόγλωσσης εκπαίδευσης στο εξωτερικό»

Το συγγραφικό της έργο περιλαμβάνει άρθρα σε ελληνόγλωσσα και ξενόγλωσσα επιστημονικά περιοδικά και κεφάλαια σε συλλογικούς τόμους στις περιοχές: γραμματική περιγραφή και γλωσσολογική ανάλυση, μορφολογική επίγνωση και γλωσσική διδασκαλία και διδασκαλία της ελληνικής ως πρώτης αλλά και ως δεύτερης/ξένης γλώσσας σε ηλεκτρονικά περιβάλλοντα. Τέλος, έχει αναλάβει τη συγγραφή και την παιδαγωγική επιμέλεια εγχειριδίων για τη διδασκαλία της Αλβανικής ως γλώσσας κληρονομιάς.

.